Nangabe i-HIV/Aids itsintsa imphilo yakho ...

Awukakhohlwa

Mhlawumbe ungulomunye webantfu labatigidzi eveni letfu lasebabonile kutsi i-HIV/Aids ikhona mbamba. Njengalabanengi labatsinftwa yi-HIV/Aids, mhlawumbe ushikashikeka nemiva lefana nekutiva unelihlazo, utfukutsele kanye nekutiva uyintfo lengenamsebenti futsi ulahlekelwe, ube futsi wesaba kutsi labo labasondzelene nawe kakhulu batawuyekelwa.

Nkulunkulu uyanakekela!

Libhayibheli lisikhombisa kutsi Nkulunkulu unelutsandvo lolukhetsekile kanye nekukhatsateka ngalabo labanganakwa futsi labakhishwa ngummango inyumbatana. Nawutiva uyekelwe unganakwa, Nkulunkulu uta kuwe:

Nkulunkulu siphephelo setfu nemandla etfu,

utfolakala alusito ekuhluphekeni.

TIHLABELELO 46:1

“Wotani kimi, nine nonkhe lenikhatsele nalenisindvwa yimitfwalo, ngitaniphumuta. Bekani lijoko lami etikwenu, nifundze kimi, ngobe mine ngimnene, ngitfobekile ngenhlitiyo, khona niyawutfola kuphumula kwemiphefumulo yenu; ngobe lijoko lami lilula, nemtfwalo wami awusindzi.”

MATEWU 11:28-30

Jesu weta emhlabeni kute kutsi abe nguMsindzisi, hhayi kutsi abe nguMehluleli wawo

“Nkulunkulu walitsandza live kakhulu kangangekutsi wadzimate wanikela ngeNdvodzana yakhe lekukuphela kwayo, kuze kutsi nome ngubani lokholwa ngiyo angabhubhi, kodvwa abe nekuphila lokuphakadze. Ngobe Nkulunkulu akazange atfumele iNdvodzana yakhe emhlabeni kutsi itewulahla live ngelicala, kodvwa kwekutsi live litewusindziswa ngayo.

“Lokholwa kuyo akalahlwa ngelicala, kodvwa longakholwa vele sewulahliwe, ngobe angakholwa egameni leNdvodzana yaNkulunkulu lekukuphela kwayo.”

JOHANE 3:16-18

“Kodvwa mine ngiyati

kutsi uMhlengi wami uyaphila,

nekutsi ekugcineni utakuma etikwalomhlaba.

Ngisho nome umtimba wami sewubhujisiwe,

kodvwa noko emtimbeni wami ngiyawumbona Nkulunkulu.

Mine cobo lwami ngiyawumbona ngewami emehlo,

mine lo, hhayi lomunye.

Maye, inhlitiyo yami seyiyamlangatelela!”

JOBE 19:25-27

Imithantazo yelitsemba kulabo labasebuhlungwini

“Ngako-ke ungesabi, ngobe mine nginawe;

ungajabhi, ngobe mine nginguNkulunkulu wakho.

Ngitakucinisa ngikusite,

ngiyakukubamba ngesandla sami sekudla lesilungile.”

ISAYA 41:10

Shangatsi iNkhosi lengumtfombo wekuthula inganinika kuthula ngaso sonkhe sikhatsi ngetindlela tonkhe.

2 KUBASETHESALONIKA 3:16a

Shayela i-Aids Helpline ku: 0800 012 322 nobe lisontfo lakho lendzawo.

*Imibhalo yemavesi itsetfwe eBhayibhelini leSiswati 1996.

Ishicilelwe yabuye futsi yasatjalaliswa yiNhlangano yeteLibhayibheli yaseNingizimu Afrika.

www.biblesociety.co.za

Bibles and audio Bibles are available on the BibleSA-app